ที่ มท ๐๘17.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤศจิกายน ๒๕61

เรื่อง กำหนดการการตอบแบบตรวจการเปิดเผยข้อมูลสาธารณะ สำหรับการประเมินคุณธรรมและความโปร่งใส

 ในการดำเนินงานขององค์กรปกครองส่วนท้องถิ่น ประจำปีงบประมาณ พ.ศ. 2561

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0817.2/ว 3615 ลงวันที่ 9 พฤศจิกายน 2561

 2. หนังสือสำนักงาน ป.ป.ช. ด่วนที่สุด ที่ ปช 0001.41/0090 ลงวันที่ 15 พฤศจิกายน 2561

สิ่งที่ส่งมาด้วย สรุปสถานะการดำเนินการแบบตรวจการเปิดเผยข้อมูลสาธารณะ จำนวน ๑ ชุด

 (ดูรายละเอียดที่เว็บไซต์กรมส่งเสริมการปกครองท้องถิ่น www.dla.go.th. หัวข้อ หนังสือราชการ)

 ตามหนังสือที่อ้างถึง สำนักงาน ป.ป.ช. ได้มีหนังสือถึงกรมส่งเสริมการปกครองท้องถิ่น แจ้งองค์กรปกครองส่วนท้องถิ่นทุกแห่งในพื้นที่ให้ดำเนินการในขั้นตอนการทำแบบสำรวจตามรายละเอียด ที่กำหนด และองค์กรปกครองส่วนท้องถิ่นที่ยังดำเนินการในขั้นเตรียมการประเมินไม่ครบถ้วน ให้ดำเนินการ ตามระยะเวลาที่กำหนด โดยกำหนดให้การเก็บข้อมูลแบบตรวจการเปิดเผยข้อมูลสาธารณะ ในช่วงวันที่ 16 ตุลาคม – 15 พฤศจิกายน 2561 และการเก็บข้อมูลแบบวัดการรับรู้ของผู้มีส่วนได้ส่วนเสียภายในและแบบวัด การรับรู้ของผู้มีส่วนได้ส่วนเสียภายนอก ในช่วงวันที่ 8 – 30 พฤศจิกายน 2561 นั้น

 จากการดำเนินการในขั้นตอนการทำแบบสำรวจที่ผ่านมา ประสบปัญหาความล่าช้าของระบบ ITAS ซึ่งส่งผลต่อการตอบแบบตรวจการเปิดเผยข้อมูลสาธารณะ จึงขอความอนุเคราะห์จังหวัด แจ้งองค์กรปกครอง ส่วนท้องถิ่นให้ดำเนินการตอบแบบตรวจการเปิดเผยข้อมูลสาธารณะให้แล้วเสร็จภายในวันที่ 22 พฤศจิกายน 2561 โดยสำนักงาน ป.ป.ช. จะใช้ข้อมูลของหน่วยงานที่ดำเนินการทั้ง 3 แบบสำรวจได้ตามกำหนดข้างต้น ในการประมวลผลเพื่อมอบรางวัล ITA Awards ต่อไป

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

ศูนย์ปฏิบัติการต่อต้านการทุจริต

โทร/โทรสาร 0-2241-0267

ผู้ประสานงาน : นางสาวสุธารัตน์ เอี่ยมชูกูล โทร 08-5404-9599